Irma åbner sine to nye butikker i Århus og Odense i stormagasinet Magasin. Det sker som første led i Irmas strategi og ekspansionsplan, der vil medføre etablering af Irma butikker i de største byer i Jylland og på Fyn. - Hvis det kommer til at gå godt i Odense og Århus som vi regner med, så bliver det i Aalborg og blandt andet Silkeborg, Kolding og Randers vi åbner de næste butikker, fortæller administrende direktør for Irma Alfred Josefsen til TV2/Nord. En placering i det kommende Friis Center vil især kunne have Irmas interesse, afslører Alfred Josefsen overfor TV2/Nord, da indkøbscentret vil få en central beliggenhed i Aalborg.

Opsummering:
Hidtil har Irma kun koncentreret sig om Østdanmark, men til april åbner kæden sine første butikker vest for Storebælt i Århus og Odense. Derefter står Aalborg for tur.